Smiltene postmargid

Smiltene postmargid anti välja 31. mail 1919, pärast Smiltene vabastamist Eesti vägede poolt 29. mail 1919.

3. Jalaväepolgu pataljoniülema kolonelleitnant Paul Kunnuse korraldusel tehti Vene 2- ja 3-kopikalistele postmarkidele käsitempliga mustavärviline ületrükk 25 kap. Lihtkirja saatmine maksis 25 ja tähitud kirja saatmine 50 kopikat.

Ületrükiga marke anti välja järgmisel arvul:
2-kopikalisel rohelisel hammastatud margil 100 tk
3-kopikalisel roosal hammastatud margil 300 tk
3-kopikalisel punasel lõigatud margil 200 tk

 Kirjandus 
Elmar Ojaste. Smiltene – Eesti postmargid Läti pinnal. Eesti Filatelist, nr. 11, 1970, lk. 5–9.
Elmar Ojaste. Sõjamargid Eesti vägede poolt hõivatud aladel a. 1919. Eesti Filatelist, nr. 12, 1971, lk. 21–24.
Kategooria:Eesti postmargid
Kategooria:Eesti filateelia
Kategooria:Eesti Vabadussõda
Kategooria:Läti Vabadussõda‎
Kategooria:1919. aasta Lätis